Diari Oficial de la Generalitat Valenciana


Sumari del DOGV 720, del 10-12-1987 (1987/810133)

ORDRE de 20 d'octubre de 1987, de la Conselleria de Cultura, Educació i Ciència, sobre concessió de subvencions a Co nservatoris no estatals finançats per Corporacions Locals i d'altres Entitats Públiques.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/10/20/(1)/dof/vci/html**

### Dades del document

Número de DOGV
:   720

Data del DOGV
:   10-12-1987

Secció del DOGV
:   DISPOSICIONS GENERALS

Número del document
:   1987/810133


Data del document
:   20-10-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 d'octubre de 1987, de la Conselleria de Cultura, Educació i Ciència, sobre concessió de subvencions a Conservatoris no estatals finançats per Corporacions Locals i d'altres Entitats Públiques.  
L?existència de Conservatoris de Música de caràcter no estatal a la Comunitat Valenciana finançats per les Corporacions Locals i d'altres Entitats Públiques fa que la Conselleria de Cultura, Educació i Ciència col·labora en el finançament a través d'un sistema de subvencions per a l'any econòmic 1987.  
Per tot això, fent ús de les competències que estableixen el Reial Decret 2093/83, de 28 de juliol, sobre traspàs de funcions i serveis en matèria d'ensenyaments a la Generalitat Valenciana, la Llei 5/1985, de 30 de desembre, de Govern Valencià, i d?acord amb l'article 18.3 de la Llei 11/86 de, 30 de desembre, de Pressupostos de la Generalitat Valenciana per a l?exercici de 1987.  
ORDENE:  
Primer  
Es fa pública la convocatòria per a la concessió d'ajudes econòmiques per a subvencionar els Conservatoris de Música no estatals dependents de Corporacions Locals i d'altres Entitats Públiques i s?aproven les bases per les quals regeix aquesta convocatòria, incloses com Annex en aquesta Ordre.  
Segon  
Les subvencions concedides d'acord amb aquesta Ordre s'abonaran amb càrrec a l?aplicació pressupostària 88.22.047.8.299.3 i per un valor total màxim de 5.772.000 pessetes.  
DISPOSICIONS FINALS  
Primera  
La Direcció General de Centres i Promoció Educativa queda facultada perquè, en l'àmbit de les seues competències, dicte les instruccions necessàries per dur a terme el que disposa aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 20 d'octubre de 1987.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES DE LA CONVOCATORIA  
Primera  
La Conselleria de Cultura, Educació i Ciència, en funció de les disponibilitats i a proposta de la Direcció General de Centres i Promoció Educativa, concedirà les subvencions als Conservatoris de Música no estatals finançats per les Corporacions Locals i d'altres Entitats Públiques en les condicions que s'especifiquen en aquestes bases.  
Segona  
Podran sol·licitar subvencions els Conservatoris no estatals de Música finançats per Corporacions Locals i d'altres Entitats Públiques, la Institució de la qual depenen haja retut comptes, a la Conselleria de Cultura, Educació i Ciència, de les quantitats que se li havien concedit en exercicis econòmics anteriors.  
Tercera  
Les sol·licituds de subvencions seran formulades pels Directors dels Centres respectius dins dels vint dies naturals següents a la publicació de la present Ordre en el Diari Oficial de la Generalitat Valenciana acompanyades per una Memòria que contindrà els punts següents:  
a) Proposta raonada dels objectius que es vulgen aconseguir amb la subvenció sol·licitada.  
b) Relació d'assignatures impartides pel Centre, Professors que la imparteixen i titulació acadèmica de cada un d'ells.  
c) Nombre d'alumnes oficials i lliures matriculats i examinats en el curs acadèmic 1986/87.  
d) Quantitats percebudes per matrícula (oficial i lliure) en les respectives assignatures i taxes acadèmiques ingressades per tal concepte en l?últim curs acadèmic.  
e) Nombre d'alumnes que, si s'escau, haja finalitzat els estudis corresponents a cada grau i estiguen en condicions que se'ls expedesca el corresponent diploma i títol en el curs acadèmic 1986/87.  
Quarta  
La presentació dins del termini assenyalat es realitzarà en el Servei Territorial corresponent. Els Directors Territorials trametran, amb el seu informe, les sol·licituds i les Memòries en els deu dies següents a la finalització del termini de presentació de sol·licituds.  
Cinquena  
A la vista de les peticions formulades i els Informes emesos pels Directors Territorials, la Direcció General de Centres i Promoció Educativa, determinaran les quantitats següents:  
Conservatoris Professionals: entre 500.000 i 900.000 pessetes.  
Conservatoris Elementals: entre 400.000 i 800.000 pessetes.  
Sisena  
Per a la concessió de les subvencions dins dels límits mínim i màxim assenyalats en l'apartat anterior es tindrà en compte el nombre d'alumnes escolaritzats, la proporció entre el nombre d'alumnes i professors, les dotacions de mobiliari instrumental i equipament pedagògic i en general totes aquelles que siguen significatives de la major qualitat de l'ensenyament impartit per a la determinació de les quals recaptaran els dictàmens tècnico-pedagògics escaients.


Còpia Permalink ELI